Държавен вестник, бр. 93, 2010 г., стр. 29

БРОЙ  93	
Д Ъ Р Ж А В Е Н  В Е С Т Н И К 	
СТР.  29  
Чл. 60. За медицинското осигуряване на во­
долазните спускания се окомплектова специална 
водолазна аптечка със съдържание съгласно 
приложение № 4.
Чл. 61. Водолазното имущество се съхра­
нява, поддържа и дезинфекцира съгласно из­
искванията и нормите по приложение № 5 и 
изискванията, дадени от производителя.
Раздел III
Използване на алпийски техники за спасяване. 
Операции за издирване и спасяване с използване 
на алпийски техники и алпийска екипировка
Чл. 62. (1) За спасяване и извеждане на по­
страдали от труднопроходими или недостъпни 
места, отвеси, високи сгради и надземни или 
подземни съоръжения се използват алпийски 
техники за спасяване и алпийска екипировка.
(2) Дейността по ал. 1 се извършва от спа­
сители (алпийски спасители) от ГДГЗ, имащи 
квалификация за работа с алпийски техники 
за спасяване.
(3) Ежегодно с алпийските спасители се 
провеждат тренировъчни лагери, завършващи с 
изпит, на основание на който се издава заповед 
от директора на ГДГЗ за допускане за работа.
Чл. 63. За поддържане и повишаване на 
квалификацията алпийските спасители провеж­
дат практически тренировки два пъти месечно 
в градски и веднъж месечно в извънградски 
условия.
Чл. 64. Спасителният екип при работа с из­
ползване на алпийска екипировка се определя 
в зависимост от задачата, която се изпълнява, 
но не може да бъде по-малък от двама алпий­
ски спасители.
Чл. 65. Непосредствените дейности при 
използване на алпийски техники за спасяване 
могат да се ръководят само от служител със 
защитена квалификация за алпийски спасител.
Чл. 66. При използване на алпийски техники 
за спасяване спасителите задължително се обо­
рудват с минимална екипировка, работно облекло 
и защитни средства съгласно приложение № 6.
Чл. 67. За текстилните изделия от използ­
ваната алпийска екипировка в ГДГЗ се водят 
отчетни документи (служебни картони), показ­
ващи тяхната експлоатация и годност, съгласно 
приложение № 7.
Чл. 68. (1) Работните въжета, използвани при 
спасяване с алпийски техники, задължително 
трябва да са с капсуловани краища и надпи­
сани, както и окомплектовани с необходимите 
отчетни документи.
(2) На работните въжета задължително се 
провеждат тестове от комисия на всеки 3 години, 
след работа в агресивна среда или допуснати 
върхови натоварвания.
Чл. 69. (1) Медицинското осигуряване на 
операции, при които се използват алпийски 
спасители, се осъществява от медицински лица 
от групите АСД.
(2) Медицинското лице има право да забрани 
участието на спасител в спасителна операция 
в следните случаи:
1. когато спасителят има здравословни 
проблеми, съобщавайки сам за тях, или има 
обективни признаци за такива;
2. при нервно-психическа възбуда на спа­
сителя;
3. при прием на медикаменти, водещи до 
неадекватно състояние на спасителя;
4. при обща отпадналост и преумора на 
спасителя.
Чл. 70. Алпийските спасители извършват 
следните аварийно-спасителни работи:
1. търсене и спасяване на пострадали при 
всякакви условия и терени;
2. оказване помощ и извеждане на постра­
дали по отвесни скали;
3. оказване помощ и извеждане на пострадали 
в каньони, дерета или труднопроходими терени;
4. участие в съвместни спасителни акции с 
Аварийно-спасителните отряди към Българската 
федерация по спелеология в пещери и пропасти;
5. участие в съвместни спасителни акции с 
Планинската спасителна служба към Българ­
ския Червен кръст при извеждане на хора при 
лифтови аварии и издирване на изгубили се в 
планината или затрупани от лавина туристи;
6. спасяване на пострадали от разрушени 
сгради;
7. оказване на помощ и извеждане на постра­
дали в шахти, изкопи, кладенци, високи сгради, 
кулокранове, комини и други съоръжения; 
8. действия по покриви и фасади за от­
страняване на опасни предмети вследствие на 
бедствие;
9. гасене на огнища на пожари на трудно­
достъпни терени;
10. оказване на помощ и извеждане на 
пострадали при наводнения, земни и кални 
свличания;
11. осигуряване действията на водолазните 
групи, работещи на водоеми със стръмни и 
недостъпни брегове или силно течение.
Чл. 71. При извършване на операции по из­
дирване и спасяване на хора в труднопроходими 
и недостъпни места, отвеси и пропасти (площи 
с гъста растителност, изкуствено създадени за­
граждения, силно пресечени местности, каньони, 
канали, дерета със стръмни или недостъпни 
брегове, места с преобладаващо високи скални 
масиви) се спазват следните правила:
1. районът за издирване се разделя на сектори 
и се разпределят спасителите по тях, като при 
необходимост разделянето и разпределението 
се отразяват на карта или скица;
2. издирването се извършва с наблюдение, 
като се проверяват всички възможни места; 
при наличие на уреди за издирване се прави 
първоначално издирване с тях;